ประกาศกรมการค้าภายในประกาศกรมการค้าภายในเรื่องหลักเกณฑ์และเงื่อนไขการสนับสนุนสินเชื่อด้านการจัดระบบตลาดตามโครงการจัดระบบพิเศษเฉพาะพื้นที่มันสำปะหลังปี ๒๕๕๐/๕๑[๑] ด้วยคณะกรรมการนโยบายและมาตรการช่วยเหลือเกษตรกร(คชก.) ได้มีมติเมื่อวันที่ ๘ กุมภาพันธ์ ๒๕๕๐ เห็นชอบให้กรมการค้าภายในดำเนินการโครงการจัดระบบพิเศษเฉพาะพื้นที่มันสำปะหลังปี ๒๕๕๐/๕๑นำร่องในจังหวัดนครราชสีมาและบุรีรัมย์โดยการจัดระบบการผลิตเพื่อเพิ่มประสิทธิภาพการผลิตและจัดระบบตลาดเพื่อเพิ่มช่องทางตลาดรองรับผลผลิตของเกษตรกรโดยการให้สถาบันการเงินสนับสนุนสินเชื่อให้ผู้เข้าร่วมโครงการดำเนินกิจกรรมด้านการตลาดและรัฐชดเชยดอกเบี้ยเงินกู้ยืมในอัตราร้อยละ๓ ต่อปี เป็นระยะเวลาไม่เกิน ๕ ปี (ไม่เกินระยะเวลาสิ้นสุดโครงการเดือนมิถุนายน๒๕๕๕)เพื่อให้การดำเนินการด้านการจัดระบบตลาดเป็นไปด้วยความเรียบร้อยบรรลุวัตถุประสงค์โครงการ อธิบดีกรมการค้าภายใน จึงออกประกาศไว้ ดังต่อไปนี้ข้อ๑ ประเภทสินเชื่อที่จะให้การสนับสนุน๑.๑สินเชื่อเพื่อสร้างลานปูนซีเมนต์สำหรับตากมันเส้นสะอาด๑.๒สินเชื่อเพื่อจัดซื้อเครื่องโม่หัวมันสด๑.๓สินเชื่อเพื่อจัดสร้างเครื่องทำความสะอาดหัวมันสด๑.๔สินเชื่อเพื่อจัดซื้อเครื่องป่นมันเส้นสะอาด๑.๕สินเชื่อเพื่อเป็นเงินทุนหมุนเวียนรับซื้อหัวมันสดข้อ๒คุณสมบัติของผู้สมัครขอรับการสนับสนุนสินเชื่อ๒.๑เกษตรกร(๑)ต้องเป็นเกษตรกรผู้ปลูกมันสำปะหลังในพื้นที่อำเภอครบุรี เสิงสาง จังหวัดนครราชสีมาอำเภอหนองกี่ ปะคำ โนนสุวรรณ จังหวัดบุรีรัมย์ที่จดทะเบียนเข้าร่วมโครงการจัดระบบพิเศษเฉพาะพื้นที่มันสำปะหลัง ปี ๒๕๕๐/๕๑กับกรมส่งเสริมการเกษตร(๒)มีกรรมสิทธิ์หรือสิทธิครอบครองหรือสิทธิการเข้าทำประโยชน์ในที่ดิน ได้แก่โฉนดที่ดิน หนังสือรับรองการทำประโยชน์ (นส. ๓, นส. ๓ ก, นส.๓ ข) หนังสืออนุญาตให้เข้าทำประโยชน์ในเขตปฏิรูปที่ดิน (สปก. ๔ - ๐๑)หรือสิทธิการเช่ามีกำหนดระยะเวลาเช่าไม่น้อยกว่า ๕ ปีตั้งแต่วันที่ขอรับการสนับสนุนสินเชื่อ เพื่อสร้างลานมันผลิตมันเส้นสะอาด๒.๒สถาบันเกษตรกร(๑)ต้องเป็นกลุ่มเกษตรกรที่เป็นนิติบุคคล หรือสหกรณ์การเกษตรในพื้นที่ อำเภอครบุรีเสิงสาง จังหวัดนครราชสีมา อำเภอหนองกี่ ปะคำ โนนสุวรรณ จังหวัดบุรีรัมย์ที่นายทะเบียนกลุ่มเกษตรกรหรือนายทะเบียนสหกรณ์ให้การรับรองการดำเนินงาน(๒)มีลานปูนซีเมนต์สำหรับรวบรวมหัวมันสดหรือตากมันเส้นเป็นของตนเอง(๓)มีการผลิตและจำหน่ายมันเส้นที่แปรสภาพจากหัวมันสดในฤดูการผลิต ปี ๒๕๕๐/๕๑(เดือนตุลาคม ๒๕๕๐ - เดือนกันยายน ๒๕๕๑)หรือตามที่คณะกรรมการบริหารโครงการจัดระบบพิเศษเฉพาะพื้นที่มันสำปะหลัง ปี ๒๕๕๐/๕๑จะเห็นสมควร๒.๓ผู้ประกอบการลานมัน/โรงงานแป้งมัน(๑)ต้องเป็นผู้ประกอบการลานมันหรือโรงงานแป้งมันที่มีสถานประกอบการตั้งอยู่ในพื้นที่อำเภอครบุรีเสิงสาง จังหวัดนครราชสีมา อำเภอหนองกี่ ปะคำ โนนสุวรรณ จังหวัดบุรีรัมย์(๒)มีลานปูนซีเมนต์สำหรับรวบรวมรับซื้อหัวมันสดหรือตากมันเส้นเป็นของตนเองและมีการผลิตและจำหน่ายมันเส้นหรือแป้งมันที่แปรสภาพจากหัวมันสดในฤดูการผลิต ปี๒๕๕๐/๕๑(๓)เป็นผู้ที่จังหวัดคัดเลือกเข้าร่วมโครงการแทรกแซงตลาดมันสำปะหลัง ปี ๒๕๔๙/๕๐กับภาครัฐโดยสำนักงานการค้าภายในจังหวัดให้การรับรองหรือตามที่คณะกรรมการบริหารโครงการจัดระบบพิเศษเฉพาะพื้นที่มันสำปะหลัง ปี ๒๕๕๐/๕๑จะเห็นสมควร๒.๔โรงงานเอทานอล(๑)ต้องเป็นโรงงานที่ได้รับอนุญาตให้ประกอบกิจการโดยมีสถานที่ประกอบการตั้งอยู่ในพื้นที่อำเภอครบุรี เสิงสาง จังหวัดนครราชสีมา อำเภอหนองกี่ ปะคำ โนนสุวรรณจังหวัดบุรีรัมย์(๒)เปิดดำเนินการรวบรวมรับซื้อหัวมันสดและมีการผลิตเอทานอลจากหัวมันสดในฤดูการผลิตปี๒๕๕๐/๕๑ข้อ๓สิทธิที่ผู้ได้รับคัดเลือกจะได้รับการสนับสนุนสินเชื่อ๓.๑เกษตรกร ได้สิทธิกู้ยืมเงินผ่านธนาคารเพื่อการเกษตรและสหกรณ์การเกษตร (ธ.ก.ส.)(๑)วงเงินไม่เกินรายละ ๕๐,๐๐๐ บาท เพื่อสร้างลานปูนซีเมนต์สำหรับตากมันเส้นสะอาด ขนาดพื้นที่ไม่ต่ำกว่า๑๐๐ ตารางวา และ(๒)วงเงินไม่เกินรายละ ๑๐,๐๐๐ บาท เพื่อจัดซื้อเครื่องโม่หัวมันสดโดยธนาคารคิดดอกเบี้ยเงินกู้ยืมจากผู้เข้าร่วมโครงการในอัตราดอกเบี้ยMRR บวกค่าความเสี่ยงตามประวัติการชำระหนี้ ตั้งแต่ ๐ - ๓.๐๐ เต็มจำนวน และคชก. ชดเชยดอกเบี้ยในอัตราร้อยละ ๓ ต่อปี ภายในระยะเวลาไม่เกิน ๕ปีนับแต่วันทำสัญญากู้ยืมเงินกับธนาคาร โดยกรมการค้าภายในจะโอนเงินค่าชดเชยดอกเบี้ยดังกล่าวให้กับผู้เข้าร่วมโครงการที่จังหวัดรับรองผลการดำเนินงานผ่านบัญชีธ.ก.ส. เมื่อได้รับแจ้งยอดดอกเบี้ยที่จะได้รับการชดเชยแต่ละงวดจาก ธ.ก.ส.ระยะเวลาชำระคืนเงินกู้ยืมและหลักประกันตามที่ธนาคารกำหนด ทั้งนี้การพิจารณาการให้กู้อยู่ในดุลยพินิจของธนาคาร๓.๒สถาบันเกษตรกร ได้สิทธิกู้ยืมเงินผ่านธนาคารเพื่อการเกษตรและสหกรณ์การเกษตร(ธ.ก.ส.) อย่างหนึ่งอย่างใด ดังต่อไปนี้(๑)วงเงินไม่เกินรายละ ๕๐,๐๐๐ บาท เพื่อสร้างเครื่องทำความสะอาดหัวมันสด(๒)วงเงินไม่เกินรายละ ๕๐๐,๐๐๐ บาท เพื่อจัดซื้อเครื่องป่นมันเส้นสะอาด(๓)วงเงินไม่เกินรายละ ๗,๐๐๐,๐๐๐ บาทเพื่อเป็นเงินทุนหมุนเวียนในการรวบรวมรับซื้อหัวมันสดจากเกษตรกรโดยตรงโดยธนาคารคิดดอกเบี้ยจากผู้เข้าร่วมโครงการในอัตราดอกเบี้ยMLR บวกค่าความเสี่ยงตั้งแต่ ๐ - ๒.๐๐ เต็มจำนวน และ คชก.ชดเชยดอกเบี้ยเงินกู้ตามข้อ (๑) (๒) (๓) ในอัตราร้อยละ ๓ ต่อปีภายในระยะเวลาไม่เกิน ๕ ปี นับแต่วันทำสัญญากู้ยืมเงินกับธนาคารโดยกรมการค้าภายในจะโอนเงินค่าชดเชยดอกเบี้ยดังกล่าวให้กับผู้เข้าร่วมโครงการที่จังหวัดรับรองผลการดำเนินงานผ่านบัญชีธ.ก.ส. เมื่อได้รับแจ้งยอดดอกเบี้ยที่จะได้รับการชดเชยแต่ละงวดจาก ธ.ก.ส.ระยะเวลาชำระคืนเงินกู้ยืมและหลักประกันตามที่ธนาคารกำหนด ทั้งนี้การพิจารณาการให้กู้อยู่ในดุลยพินิจของธนาคาร๓.๓ผู้ประกอบการลานมัน ได้สิทธิกู้ยืมเงินผ่านธนาคารกรุงไทย จำกัด (มหาชน)อย่างหนึ่งอย่างใด ดังต่อไปนี้(๑)วงเงินไม่เกินรายละ ๕๐,๐๐๐ บาท เพื่อสร้างเครื่องทำความสะอาดหัวมันสด(๒)วงเงินไม่เกินรายละ ๕๐๐,๐๐๐ บาท เพื่อจัดซื้อเครื่องป่นมันเส้นสะอาด(๓)วงเงินไม่เกินรายละ ๗,๐๐๐,๐๐๐ บาทเพื่อเป็นเงินทุนหมุนเวียนในการรับซื้อหัวมันสดจากเกษตรกรโดยตรงหรือจากสถาบันเกษตรกรโดยธนาคารคิดดอกเบี้ยจากผู้เข้าร่วมโครงการในอัตราดอกเบี้ยลูกค้าชั้นดี(MLR) สำหรับการกู้ยืมตามข้อ (๑) (๒) และในอัตราดอกเบี้ยลูกค้ารายใหญ่ชั้นดี (MOR) สำหรับการกู้ยืมตามข้อ (๓) และ คชก.ชดเชยดอกเบี้ยเงินกู้ให้ในอัตราร้อยละ ๓ ต่อปี ภายในระยะเวลาไม่เกิน ๕ ปีนับแต่วันทำสัญญากู้ยืมเงินกับธนาคารโดยกรมการค้าภายในจะโอนเงินค่าชดเชยดอกเบี้ยดังกล่าวให้กับผู้เข้าร่วมโครงการที่จังหวัดรับรองผลการดำเนินงานผ่านบัญชีธนาคารกรุงไทยจำกัด (มหาชน)เมื่อได้รับแจ้งยอดดอกเบี้ยที่จะได้รับการชดเชยแต่ละงวดจากธนาคารกรุงไทย จำกัด(มหาชน) ระยะเวลาชำระคืนเงินกู้ยืมและหลักประกันตามที่ธนาคารกำหนด ทั้งนี้การพิจารณาการให้กู้อยู่ในดุลยพินิจของธนาคาร๓.๔โรงงานแป้งมันและโรงงานเอทานอล ได้สิทธิกู้ยืมเงินผ่านธนาคารกรุงไทย จำกัด (มหาชน)วงเงินไม่เกินรายละ ๒๐,๐๐๐,๐๐๐ บาทเพื่อเป็นเงินทุนหมุนเวียนในการรับซื้อหัวมันสดจากเกษตรกรโดยตรงหรือจากสถาบันเกษตรกรโดยธนาคารคิดดอกเบี้ยจากผู้เข้าร่วมโครงการในอัตราดอกเบี้ยลูกค้ารายใหญ่ชั้นดี(MOR) และ คชก. ชดเชยดอกเบี้ยเงินกู้อัตราร้อยละ ๓ ต่อปี ภายในระยะเวลาไม่เกิน๕ ปีนับแต่วันทำสัญญากู้ยืมเงินกับธนาคารโดยกรมการค้าภายในจะโอนเงินค่าชดเชยดอกเบี้ยดังกล่าวให้กับผู้เข้าร่วมโครงการที่จังหวัดรับรองผลการดำเนินงานผ่านบัญชีธนาคารกรุงไทยจำกัด (มหาชน) เมื่อได้รับแจ้งยอดดอกเบี้ยที่จะได้รับการชดเชยแต่ละงวดจากธนาคารกรุงไทยจำกัด (มหาชน) ระยะเวลาชำระคืนเงินกู้ยืมและหลักประกันตามที่ธนาคารกำหนด ทั้งนี้การพิจารณาการให้กู้อยู่ในดุลยพินิจของธนาคารข้อ๔ การยื่นคำขอรับการสนับสนุนสินเชื่อผู้ประสงค์ขอรับการสนับสนุนสินเชื่อด้านการจัดระบบตลาดให้ยื่นคำขอตามแบบที่กรมการค้าภายในกำหนด พร้อมเอกสารหลักฐานประกอบคำขอดังต่อไปนี้๔.๑ผู้ยื่นคำขอที่เป็นเกษตรกร(๑)บัตรประจำตัวเกษตรกรแสดงการจดทะเบียนเข้าร่วมโครงการจัดระบบพิเศษเฉพาะพื้นที่มันสำปะหลังปี ๒๕๕๐/๕๑ กับกรมส่งเสริมการเกษตร(๒)สำเนาเอกสารแสดงกรรมสิทธิ์หรือสิทธิครอบครองหรือสิทธิการเข้าทำประโยชน์ในที่ดินหรือสัญญาเช่าเพื่อสร้างลานมันผลิตมันเส้นสะอาด(๓)สำเนาทะเบียนบ้านและสำเนาบัตรประจำตัวประชาชนของผู้ยื่นคำขอ(๔)แผนดำเนินการพัฒนาผลผลิตมันสำปะหลังเพื่อเพิ่มมูลค่าโดยผลิตมันเส้นสะอาด๔.๒ผู้ยื่นคำขอที่เป็นสถาบันเกษตรกร(๑)สำเนาหนังสือรับรองการเป็นสถาบันเกษตรกรจากนายทะเบียนกลุ่มเกษตรกรหรือนายทะเบียนสหกรณ์แล้วแต่กรณี(๒)หนังสือมอบอำนาจกรณีคณะกรรมการบริหารของสถาบันเกษตรกรมอบอำนาจให้กรรมการคนใดคนหนึ่งหรือบุคคลอื่นยื่นคำขอ(๓)สำเนาทะเบียนบ้านและสำเนาบัตรประจำตัวประชาชนของผู้ยื่นคำขอ(๔)แผนที่แสดงสถานที่ติดตั้งเครื่องทำความสะอาดหัวมันสดหรือเครื่องป่นมันเส้นสะอาด(๕)แผนดำเนินการรวบรวมรับซื้อหัวมันสดกำหนดระยะเวลาไม่เกิน ๕ ปีเริ่มตั้งแต่ฤดูการผลิต ปี ๒๕๕๐/๕๑ จากเกษตรกรหรือสถาบันเกษตรกรเพื่อจำหน่ายหรือแปรสภาพเป็นมันเส้นหรือมันป่นรวมทั้งแผนการผลิตและจำหน่ายมันเส้นหรือมันป่นที่แปรสภาพจากหัวมันสดที่รับซื้อ๔.๓ผู้ยื่นคำขอที่เป็นผู้ประกอบการลานมัน โรงงานแป้งมันและโรงงานเอทานอล(๑)สำเนาใบทะเบียนพาณิชย์ (กรณีเป็นบุคคลธรรมดา) หรือสำเนาหนังสือรับรองของสำนักงานทะเบียนหุ้นส่วนบริษัทซึ่งนายทะเบียนรับรองไว้ก่อนยื่นคำขอเข้าร่วมโครงการไม่เกิน ๖ เดือน(๒)หนังสือมอบอำนาจ กรณีนิติบุคคลมอบอำนาจให้กรรมการคนใดคนหนึ่งหรือบุคคลอื่นยื่นคำขอ(๓)สำเนาทะเบียนบ้านและสำเนาบัตรประจำตัวประชาชนของผู้ยื่นคำขอ(๔)แผนที่แสดงสถานที่ติดตั้งเครื่องทำความสะอาดหัวมันสดหรือเครื่องป่นมันเส้นสะอาด(๕)แผนดำเนินการรวบรวมรับซื้อหัวมันสดกำหนดระยะเวลาไม่เกิน ๕ ปีเริ่มตั้งแต่ฤดูการผลิต ปี ๒๕๕๐/๕๑จากเกษตรกรโดยตรงหรือสถาบันเกษตรกรเพื่อแปรสภาพเป็นมันเส้น มันป่นแป้งมันหรือผลิตเป็นเอทานอล รวมทั้งแผนการผลิตและจำหน่ายมันเส้น มันป่นแป้งมันหรือเอทานอลที่แปรสภาพจากหัวมันสดที่รับซื้อข้อ๕สถานที่และระยะเวลายื่นคำขอรับการสนับสนุนสินเชื่อให้ผู้ขอรับการสนับสนุนสินเชื่อยื่นคำขอตามแบบที่กรมการค้าภายในกำหนดแนบท้ายประกาศ ณสำนักงานการค้าภายในจังหวัดที่ผู้ขอรับการสนับสนุนมีภูมิลำเนาหรือสถานประกอบการตั้งอยู่ภายใน๓๐ วันนับถัดจากวันประกาศข้อ๖ขั้นตอนการพิจารณาให้การสนับสนุนสินเชื่อ๖.๑เมื่อสำนักงานการค้าภายในจังหวัดได้รับคำขอพร้อมเอกสารหลักฐานประกอบคำขอให้พิจารณาตรวจสอบคุณสมบัติและเอกสารหลักฐานของผู้ขอรับการสนับสนุนให้ถูกต้องครบถ้วนและนำเสนอคณะกรรมการบริหารโครงการจัดระบบพิเศษเฉพาะพื้นที่มันสำปะหลัง ปี ๒๕๕๐/๕๑ระดับจังหวัด คัดเลือกผู้ที่มีความพร้อมในการดำเนินงานตามโครงการในเบื้องต้น๖.๒เมื่อคณะกรรมการบริหารโครงการจัดระบบพิเศษเฉพาะพื้นที่มันสำปะหลัง ปี ๒๕๕๐/๕๑ระดับจังหวัด ได้พิจารณาคัดเลือกในเบื้องต้นแล้วให้จังหวัดมีหนังสือแจ้งผลการพิจารณาให้กรมการค้าภายในพร้อมเอกสารหลักฐานการยื่นคำขอของผู้ได้รับคัดเลือก๖.๓ให้ฝ่ายเลขานุการคณะกรรมการบริหารโครงการจัดระบบพิเศษเฉพาะพื้นที่มันสำปะหลัง ปี๒๕๕๐/๕๑ (ส่วนกลาง) นำเสนอคณะกรรมการฯ พิจารณาคัดเลือกผู้ขอรับการสนับสนุนให้เข้าร่วมโครงการ เพื่อรับสิทธิกู้ยืมเงินจาก ธ.ก.ส. และธนาคารกรุงไทย จำกัด(มหาชน)๖.๔กรมการค้าภายในเป็นผู้แจ้งผลการพิจารณาของคณะกรรมการบริหารโครงการจัดระบบพิเศษเฉพาะพื้นที่มันสำปะหลังปี ๒๕๕๐/๕๑ ให้จังหวัดนครราชสีมา จังหวัดบุรีรัมย์ ธ.ก.ส. และธนาคารกรุงไทย จำกัด(มหาชน) ทราบ เพื่อให้จังหวัดแจ้งผู้ที่ได้รับการคัดเลือกให้เข้าร่วมโครงการฯไปติดต่อขอกู้ยืมเงินสินเชื่อด้านการจัดระบบตลาดจากธนาคารเพื่อการเกษตรและสหกรณ์การเกษตร(ธ.ก.ส.) หรือธนาคารกรุงไทย จำกัด (มหาชน) ตามระเบียบของธนาคาร ภายใน ๓๐ วันนับแต่วันที่กรมการค้าภายในมีหนังสือแจ้งจังหวัด ทั้งนี้หากพ้นกำหนดระยะเวลาดังกล่าวให้ถือว่าผู้นั้นสละสิทธิ์ข้อ๗ การให้สินเชื่อของธนาคารธนาคารจะพิจารณาอนุมัติให้ผู้ได้รับการคัดเลือกให้ได้รับการสนับสนุนสินเชื่อตามข้อ๖.๔รายใดรายหนึ่งหรือตามที่ธนาคารเห็นสมควรกู้ยืมเงินตามหลักเกณฑ์และเงื่อนไขที่ธนาคารกำหนดภายในวงเงินกู้ยืมและอัตราดอกเบี้ยเงินกู้ยืมตามข้อ ๓ข้อ๘หน้าที่ของผู้ได้รับอนุมัติสินเชื่อจากธนาคารผู้ได้รับอนุมัติสินเชื่อจากธนาคารมีหน้าที่ต้องดำเนินการจัดซื้อจัดสร้าง รับซื้อตามเงื่อนไขที่กำหนด ดังต่อไปนี้๘.๑สินเชื่อเพื่อสร้างลานปูนซีเมนต์สำหรับตากมันเส้นสะอาดต้องดำเนินการจัดสร้างให้แล้วเสร็จพร้อมดำเนินการได้ ภายใน ๓๐ วันนับแต่วันที่ได้รับอนุมัติวงเงินสินเชื่อจากธนาคาร๘.๒สินเชื่อเพื่อจัดซื้อเครื่องโม่หัวมันสดต้องดำเนินการจัดซื้อและติดตั้งให้แล้วเสร็จ พร้อมดำเนินการได้ ภายใน ๓๐ วันนับแต่วันที่ได้รับอนุมัติวงเงินสินเชื่อจากธนาคาร๘.๓สินเชื่อเพื่อจัดสร้างเครื่องทำความสะอาดหัวมันสดต้องดำเนินการจัดสร้างให้แล้วเสร็จ พร้อมดำเนินการได้ ภายใน ๓๐ วันนับแต่วันที่ได้รับอนุมัติวงเงินสินเชื่อจากธนาคาร๘.๔สินเชื่อเพื่อจัดซื้อเครื่องป่นมันเส้นสะอาดต้องดำเนินการจัดซื้อและติดตั้งให้แล้วเสร็จ พร้อมดำเนินการได้ ภายใน ๓๐ วันนับแต่วันที่ได้รับอนุมัติวงเงินสินเชื่อจากธนาคาร๘.๕สินเชื่อเพื่อเป็นเงินทุนหมุนเวียนรับซื้อหัวมันสดต้องดำเนินการรับซื้อหัวมันสดฤดูการผลิต ปี ๒๕๕๐/๕๑และหรือตามกำหนดระยะเวลาที่ระบุในแผนดำเนินการรวบรวมรับซื้อหัวมันสดในราคาไม่ต่ำกว่าราคาตลาดจากเกษตรกรหรือสถาบันเกษตรกรอย่างต่อเนื่องในปริมาณไม่ต่ำกว่าวันละ๑๕๐ ตัน ในช่วงฤดูกาลผลผลิตออกสู่ตลาดมากสำหรับผู้ได้รับอนุมัติวงเงินไม่เกิน ๗,๐๐๐,๐๐๐ บาท และจะต้องรับซื้อไม่ต่ำกว่าวันละ ๔๐๐ ตันในช่วงฤดูกาลผลผลิตออกสู่ตลาดมากสำหรับวงเงินไม่เกิน ๒๐,๐๐๐,๐๐๐ บาท พร้อมจัดทำรายงานการรับซื้อผลผลิตหัวมันสด ดังนี้(๑)ทำบัญชีการรับซื้อเป็นรายวันโดยแสดงชื่อ ที่อยู่ของเกษตรกรหรือสถาบันเกษตรกรปริมาณ ราคาและมูลค่าการรับซื้อเป็นรายวันจัดเก็บไว้ ณสำนักงานของผู้ได้รับอนุมัติสินเชื่อ(๒)รายงานการรับซื้อผลผลิตหัวมันสดการผลิตและการจำหน่ายผลิตภัณฑ์ตามแบบที่กรมการค้าภายในกำหนดเป็นรายเดือนภายในวันที่๑๐ ของเดือนถัดไป๘.๖ผู้ได้รับสินเชื่อจะต้องจัดทำป้ายแสดงข้อความในบริเวณสถานที่ประกอบการว่า ได้รับการสนับสนุนสินเชื่อตามโครงการจัดระบบพิเศษเฉพาะพื้นที่มันสำปะหลังปี ๒๕๕๐/๕๑ กรมการค้าภายใน กระทรวงพาณิชย์ ร่วมกับจังหวัด.....................ข้อ๙ สถานที่ยื่นรายงานการรับซื้อให้ผู้ได้รับสินเชื่อเพื่อรับซื้อหัวมันสดยื่นรายงานการรับซื้อการผลิตและการจำหน่ายผลิตภัณฑ์ตามแบบที่กรมการค้าภายในกำหนดแนบท้ายประกาศ ณสำนักงานการค้าภายในจังหวัดที่ผู้ได้รับสินเชื่อมีภูมิลำเนาหรือสถานประกอบการตั้งอยู่ข้อ๑๐ การชดเชยดอกเบี้ยให้ผู้เข้าร่วมโครงการ๑๐.๑ให้ผู้ได้รับสินเชื่อจากธนาคารส่งสำเนาเอกสารหลักฐานการกู้ยืมเงินให้สำนักงานการค้าภายในจังหวัดที่ผู้ได้รับสินเชื่อมีภูมิลำเนาหรือสถานประกอบการตั้งอยู่เพื่อเป็นหลักฐานในการตรวจสอบผลการดำเนินงานก่อนจ่ายเงินค่าชดเชยดอกเบี้ย๑๐.๒ให้สำนักงานการค้าภายในจังหวัดติดตามกำกับดูแลการจัดซื้อ จัดสร้างและการรับซื้อผลผลิตให้เป็นไปตามเงื่อนไขที่กำหนดและตรงตามวัตถุประสงค์ของการสนับสนุนสินเชื่อและนำเสนอคณะกรรมการบริหารโครงการจัดระบบพิเศษเฉพาะพื้นที่มันสำปะหลังพ.ศ. ๒๕๕๐/๕๑ ระดับจังหวัด หรือผู้ได้รับมอบหมายตรวจรับรองผลการดำเนินงานของผู้เข้าร่วมโครงการให้เป็นไปตามแผนการดำเนินงานที่กำหนดและแจ้งกรมการค้าภายใน๑๐.๓ฝ่ายเลขานุการคณะกรรมการบริหารโครงการจัดระบบพิเศษเฉพาะพื้นที่มันสำปะหลัง ปี๒๕๕๐/๕๑ (ส่วนกลาง) จะนำเสนอกรมการค้าภายใน เพื่อพิจารณาอนุมัติโอนเงินค่าชดเชยดอกเบี้ยให้กับผู้เข้าร่วมโครงการผ่านบัญชีธ.ก.ส. และธนาคารกรุงไทย จำกัด (มหาชน)ข้อ๑๑ การเพิกถอนผู้ได้รับสินเชื่อรายใดไม่ปฏิบัติตามข้อ๘ กรมการค้าภายในจะเพิกถอนสิทธิการชดเชยดอกเบี้ยร้อยละ ๓ ต่อปีซึ่งธนาคารเพื่อการเกษตรและสหกรณ์การเกษตร (ธ.ก.ส.) และธนาคารกรุงไทย จำกัด(มหาชน) จะคิดอัตราดอกเบี้ยเงินกู้ยืมจากผู้ถูกเพิกถอนตามวิธีปฏิบัติของธนาคารประกาศ ณ วันที่ ๒๙พฤศจิกายน พ.ศ. ๒๕๕๐ยรรยง พวงราชอธิบดีกรมการค้าภายใน[เอกสารแนบท้าย]๑.แบบคำขอรับการสนับสนุนสินเชื่อตามโครงการจัดระบบพิเศษเฉพาะพื้นที่มันสำปะหลัง ปี ๒๕๕๐/๕๑(คพม.๑)๒.แบบรายงานปริมาณการรับซื้อหัวมันสดการผลิตและการจำหน่ายผลิตภัณฑ์ที่แปรรูปจากหัวมันสดที่รับซื้อตามประกาศกรมการค้าภายในเรื่องหลักเกณฑ์และเงื่อนไขการสนับสนุนสินเชื่อด้านการจัดระบบตลาดตามโครงการจัดระบบพิเศษเฉพาะพื้นที่มันสำปะหลังปี ๒๕๕๐/๕๑ ประจำเดือน.......................พ.ศ............(คพม.๒)๓.รายละเอียดการรับซื้อหัวมันสด ประจำเดือน.......................พ.ศ............(คพม.๒/๑)๔.รายละเอียดการจำหน่ายผลิตภัณฑ์ที่แปรรูปจากหัวมันสดที่รับซื้อ ประจำเดือน.......................พ.ศ............(คพม.๒/๒)(ดูข้อมูลจากภาพกฎหมาย)ปริยานุช/จัดทำ๖ กุมภาพันธ์ ๒๕๕๑โชติกานต์/ปรับปรุง๒๔ สิงหาคม ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๑๓ ง/หน้า ๘/๒๑ มกราคม ๒๕๕๑